અમદાવાદ: શહેરમાં ફરી એક વાર ગુનાખોરીએ માથું ઊંચક્યું છે. જૂના વાડજના ગાંધીનગરના ટેકરા ખાતે બેફામ ગાળો બોલતા યુવકને અન્ય યુવકે અટકાવતાં છરીના ઘા મારી તેની હત્યા કરી દેવામાં આવી છે. જ્યારે જમાલપુરબ્રિજ નીચે ચોર ટોળકીએ પોતાના જ સાગરીતને ઝઘડાની અદાવત રાખીને છરીના ઘા મારી રહેંસી નાખ્યો હતો. બનાવની જાણ પોલીસને થતાં પોલીસ તાત્કાલિક ઘટનાસ્થળે દોડી ગઇ હતી અને હત્યાનો ગુનો નોંધી આરોપીઓને ઝડપવા ચક્રો ગતિમાન કર્યાં છે.